Reginald James Blewitt

Roedd Reginald James Blewitt (26 Mai 1799 - 11 Medi 1878) yn feistr haearn, yn newyddiadurwr ac yn wleidydd Rhyddfrydol Cymreig a gwasanaethodd fel  Aelod Seneddol Bwrdeistrefi Sir Fynwy o 1837 hyd 1852.

Cefndir
Ganwyd Blewitt yn Marylebone, Llundain yn fab i'r Uwch gapten  Edward Blewitt a Amelia (née Durberley) ei wraigLondon Metropolitan Archives, St Marylebone, Westminster, Day book of baptisms, July 1798-May 1803, P89/MRY1/083. Roedd teulu ei dad yn disgyn oddi wrth deulu dylanwadol Morgan, Tŷ Tredegar, Casnewydd.

Cafodd ei addysgu yn Rugby.

Priododd Matilda Medex ym 1800.

Gyrfa
Ym 1816 dechreuodd prentisiaeth i ddyfod yn gyfreithiwr yng nghwmni  William Ford Stevenson, Llundain, bu hefyd am gyfnod yn astudio i fod yn fargyfreithiwr yn Lincoln's Inn ond ni chafodd ei alw i'r bar. Ymddeolodd o fyd y gyfraith ym 1827  wedi ysgrifennu cerdd ddychanol am ymarferion llwgr y Llys Sianseri .

Ym 1829 sefydlodd papur newyddion The Monmouthshire Merlin, gan weithio fel ei olygydd am gyfnod o 3 mlynedd.

Bu'n is lywodraethwr a Rheolwr Gyfarwyddwr y Monmouthshire and Glamorganshire Banking Company ac yn berchennog gwaith haearn Cwmbrân

Gyrfa wleidyddol
Safodd Blewitt yn enw'r Blaid Ryddfrydol yn etholiad cyffredinol 1837 yn etholaeth Bwrdeistrefi Sir Fynwy gan lwyddo i gipio'r sedd oddi wrth y Blaid Geidwadol; daliodd ei afael ar y sedd hyd 1851 gan orfod ildio oherwydd trafferthion ariannolArchif Genedlaethol y DU Reginald James Blewitt Deed of arrangement for settlement of debts   adalwyd 1 Rhag 2015.

Marwolaeth
Bu farw yn ysbyty meddwl The Priory, Llundain yn 79 mlwydd oedArchif Genedlaethol y DU; Lunacy Patients Admission Registers; Dosbarth: MH 94; Darn: 5 Tudalen:26

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1799
Categori:Gwleidyddion y 19eg ganrif o Gymru
Categori:Marwolaethau 1878
Categori:Rhyddfrydiaeth
Categori:Cyfreithwyr o Gymru